റോഡ് നിര്മാണത്തിെന്റ മറവില് മണ്ണ് കടത്ത് റോഡ് നിര്മാണത്തിന്െറ മറവില് മണ്ണ് കടത്ത് സ്വകാര്യവ്യക്തികള്ക്ക് നിലം നികത്തുന്നതിനും മറ്റ് ആവശ്യങ്ങള്ക്കും നല്കുന്നു ഓയൂര്: പയ്യക്കോട്അടുതല റോഡ് നിര്മാണത്തിന്െറ മറവില് വ്യാപകമായി മണ്ണ് കടത്തുന്നു. റോഡ് പുനര്നിര്മാണത്തിന് രണ്ട് കോടി ഇരുപത് ലക്ഷം രൂപക്കാണ് ടെന്ഡര് നല്കിയിട്ടുള്ളത്. ആദ്യഘട്ടമായി ഇരുവശങ്ങളില് നിന്നും മണ്ണ് നീക്കംചെയ്തു തുടങ്ങിയിട്ടുണ്ട്. ഇവിടെനിന്ന് ശേഖരിക്കുന്ന മണ്ണ് ഇളക്കി യാര്ഡില് സൂക്ഷിക്കുകയും പിന്നീട് സര്ക്കാറിന്െറ എന്തെങ്കിലും നിര്മാണ പ്രവര്ത്തനങ്ങള്ക്കായി ഉപയോഗിക്കുകയും ചെയ്യണമെന്നാവ് വ്യവസ്ഥ. മണ്ണ് അനുമതിയില്ലാതെ കടത്തിക്കൊണ്ട് പോകാന് പാടില്ലെന്നും ചട്ടമുണ്ട്. എന്നാല് ദിവസങ്ങളായി ഇവിടെനിന്ന് മണ്ണ് കടത്തുകയാണെന്നാണ് പരാതി. ലോെഡാന്നിന് 1500 രൂപ മുതല് 3000 രൂപ വരെ വാങ്ങി സ്വകാര്യവ്യക്തികള്ക്ക് നിലം നികത്തുന്നതിനും മറ്റ് ആവശ്യങ്ങള്ക്കുമാണ് മണ്ണ് നല്കുന്നത്. ഇത് ശ്രദ്ധയില്പെട്ട നാട്ടുകാര് കഴിഞ്ഞ ദിവസം മണ്ണ് കടത്താനുള്ള ശ്രമം തടഞ്ഞിരുന്നു. റോഡ് നിര്മാണത്തിന്െറ മറവിലെ മണ്ണെടുപ്പിനെക്കുറിച്ച് വിശദമായി അന്വേഷണം നടത്തി നടപടി സ്വീകരിക്കണമെന്നാവശ്യപ്പെട്ട് പൊതുമരാമത്ത് വകുപ്പിനും വിജിലന്സിനും പരാതി നല്കാനുള്ള തയാറെടുപ്പിലാണ് നാട്ടുകാര്.